**PRILOG 5: NACRT UGOVORA**

# U G O V O R

o realizaciji programa podsticaji za zapošljavanje

 dodjelom pomoći male vrijednosti

zaključen između:

1. Zavoda za zapošljavanje Crne Gore, Bulevar revolucije br.5 u Podgorici, kojeg zastupa v.d. direktora Goran Folić (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, PIB:\_\_\_\_\_\_\_, (adresa:) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_ zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Izvođač).

**Predmet ugovora**

**Član 1.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi realizacije Programa "Podsticaji za zapošljavanje" za 2022. godinu (u daljem tekstu: Program), saglasno Odluci Upravnog odbora Zavoda o izboru korisnika sredstava- izvođača programa, br . \_\_\_\_\_ od \_\_ /\_\_ / 2022. godine.

Shodno stavu 1 ovog člana korisnik sredstava je Izvođač koji realizuje Program za \_\_\_\_\_\_ ( ) lica iz evidencije nezaposlenih lica Zavoda (u daljem tekstu: učesnik/a ).

**Mjesto, način i vrijeme realizacije programa**

**Član 2.**

Program iz člana 1 ovog ugovora realizuje se u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (opština/e realizacije programa)

Način i uslovi realizacije programa utvrđeni suZahtjevom za realizaciju programa podsticaja za zapošljavanje Izvođača (u daljem tekstu: Zahtjev).

Program se realizuje u trajanju od tri mjeseca, sa datumom početka realizacije programa, najkasnije u roku od 20 dana od dana zaključenja ovog ugovora**.**

**Obaveze Zavoda**

**Član 3.**

Zavod se obavezuje da:

* pripremi za uključivanje u programe podsticaja za zapošljavanje nezaposlena lica iz ciljne grupe Programa;
* izdaje uvjerenja o pripadnosti ciljnoj grupi i pripremljenosti za uključivanje u programe podsticaja za zapošljavanje koja nezaposlena lica podnose Izvođaču pri prijavi na slobodno/a radno/a mjesto/a;
* prati izvršenje obaveza ugovornih strana u vezi realizaciju programa podsticaja za zapošljavanje;
* izvrši neposredan uvid u način sprovođenja programa podsticaja za zapošljavanje;
* obradi i odobri izvještaje o realizaciji programa, u roku od pet dana od dana prijema izvještaja od strane Izvođača;
* izvrši isplate sredstava za realizaciju programa podsticaja za zapošljavanje, na način i pod uslovima utvđenim ovim ugovorom.

**Obaveze Izvođača**

**Član 4.**

Izvođač se obavezuje da:

- dostavi Zavodu prijavu o slobodnom radnom mjestu saglasno broju i strukturi učesnika navedenoj u Zahtjevu;

- izvrši izbor učesnika iz grupe nezaposlenih lica koja su se prijavila na slobodna radna mjesta i dostavila uvjerenja o pripadnosti ciljnoj grupi programa i pripremljenosti za uključivanje u programe podsticaja za zapošljavanje;

- sa učesnikom/cima programa, zaključi ugovor/e o radu u trajanju navedenom u Zahtjevu, sa stupanjem na rad danom početka realizacije programa;

- u zakonski utvrđenim rokovima prijavi učesnika/e na obavezno socijalno osiguranje;

- obezbijedi učesniku/cima ostvarivanje prava iz rada i po osnovu rada shodno propisima kojima se uređuje ta oblast;

- dostavi Zavodu kopiju/e ugovora o radu zaključene sa učesnikom/cima, najkasnije u roku od pet dana od dana zasnivanja radnog odnosa učesnika;

- dostavi Zavodu kopiju/e prijave/a na obavezno socijalno osiguranje učesnika, uz prvi izvještaj o realizaciji programa**;**

- u zakonski utvrđenim rokovima, vrši isplate zarada, u iznosu koji ne može biti niži od iznosa minimalne zarade u Crnoj Gori i uplate pripadajućih poreza i doprinosa za obavezno socijalno osiguranje učesnika;

- dostavlja Zavodu mjesečne izvještaje o realizaciji programa sa dokazima o isplaćenim zaradama i uplaćenim pripadajućim porezima i doprinosima za obavezno socijalno osiguranje učesnika, kao i prirezima na porez – izvode iz posebnog računa banke, najkasnije u roku od pet dana od dana isplate;

 - obavijesti Zavod o prestanku radnog odnosa učesnika, u roku od tri dana od dana raskida ugovora o radu;

- omogući Zavodu neposredan uvid u realizaciju programa podsticaja za zapošljavanje;

- u svim aktivnostima vezanim za promociju programa, navede da je njegova realizacija podržana od strane Zavoda i koristi istinite i tačne podatke u vezi njegove realizacije;

.

**Naknada troškova realizacije programa**

**Član 5.**

Za finansiranje Programa iz člana 1 ovog ugovora Zavod je opredijelio sredstva u iznosu od \_\_\_\_\_\_ € , za \_\_\_\_\_\_ učesnika.

Učešće Zavoda u finansiranju programa podsticaja za zapošljavanje određeno je brojem učesnika i na mjesečnom nivou iznosi do 568,07 € po učesniku.

Ukoliko dođe do smanjenja broja učesnika tokom realizacije programa podsticaja za zapošljavanje finansijska obaveza Zavoda iz stava 1 ovog člana, srazmjerno se smanjuje.

Isplata sredstava iz stava 1 ovog člana vršiće se, za odobrene mjesečne izvještaje o realizaciji programa, u mjesečnom iznosu do \_\_\_\_\_\_\_\_\_\_\_€, na poseban račun Izvođača, br.\_\_\_\_\_\_\_\_\_\_\_\_\_\_\_\_\_\_,

**Izmjene i dopune ugovora**

**Član. 6**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član. 7**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 8**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 9**

Ugovor stupa na snagu danom potpisivanja i ovjerom potpisa ovlašćenih lica ugovornih strana.

**Primjerci ugovora**

**Član. 10**

Ugovor je sačinjen u šest (6) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

 VD DIREKTORA

 Goran Folić

**Saglasan sam sa nacrtom ugovora**[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 svojeručan potpis i pečat ovlašćenog lica podnosioca zahtjeva

1. Konačan tekst ugovora biće zaključen u skladu sa članom 44 stav 9 Zakona o posredovanju pri zapošljavanju i pravima za vrijeme nezaposlenosti (“Sl. list CG”, br. 24/19), a nakon donošenja odluke Upravnog odbora Zavoda o izboru korisnika sredstava - izvođača programa podsticaja za zapošljavanje. [↑](#footnote-ref-1)